Delos — ca. 160-150 BC
Region: Aegean Islands, incl. Crete (IG XI-[XIII]) — Delos (IG XI and ID) 

επι αρισταιχμου αρχοντος γαμηλιωνος δεκατει ισταμενου εκκλησια κυρια εν τωι εκκλησιαστηριωι μενανδρος μενανδρου μελιτευς ειπεν επειδη ευβουλος δημητριου μαραθωνιος εν τε ταις αρχαις εφ ας εχειροτονηθη καλως και ενδοξως αναστραφεις ανεγκλητον εαυτον παρεσχετο αρχεθεωρος τε αιρεθεις και μετα του υου και των αλλων συνθεωρων παντα καλως και πρεποντως βραβευσας το τε πρωτον παναθηναιοις εποιησεν τον δημον τον αθηναιων των εν δηλωι τιμηθηναι χρυσωι στεφανωι ανηγορευμενωι εν τωι εν αστει θεατρωι πρεσβευσας τε πλεονακις και αγωνισαμενος εκτενως πολλα των χρησιμων αθηναιοις τοις εν δηλωι περιεποιησεν ιερευς τε γενομενος τωμ μεγαλων θεων και παλιν του ασκληπιου και παλιν αιρεθεις υπο του δημου και λαχων του διονυσου και εκ των ιδιων πασας δαπανησας τας πομπας και τας θυσιας υπερ αθηναιων και ρωμαιων καλως και ιεροπρεπως συνετελεσεν οπως ουν ο δημος φαινηται τοις ευχαριστουσιν αξιας αποδιδους χαριτας αγαθει τυχει δεδοχθαι τει βουλει τους λαχοντας προεδρους εις την επιουσαν εκκλησιαν χρηματισαι περι τουτων γνωμην δε ξυμβαλλεσθαι της βουλης εις τον δημον οτι δοκει τει βουλει στεφανωσαι ευβουλον δημητριου μαραθωνιον τωι ιερωι του θεου στεφανωι αρετης ενεκεν και ευνοιας της εις τον δημον χειροτονησαι δε και πρεσβεις ηδη τρεις οιτινες επελθοντες επι την αθηνησιν βουλην και εκκλησιαν παρακαλεσουσι τον δημον συνεπιχωρησαι τοις εψηφισμενοις ευβουλωι φιλανθρωποις αναγραψαι δε τοδε το ψηφισμα και εις στηλην λιθινην και στησαι εν τωι ηρακλειωι. πρεσβεις εις αθηνας κατα το ψηφισμα οιδε κεχειροτονηνται ανθεστηριος εγ μυρρινουττης ξενοφιλος οιναιος δημητριος μαραθωνιος. εψηφισθη και αθηνησιν. η βουλη και ο δημος. η βουλη και ο δημος. η βουλη και ο δημος. ιερευς θεων μεγαλων. ιερευς διονυσου. ιερευς θεων μεγαλων. η βουλη και ο δημος. ιερευς ασκληπιου. η βουλη και ο δημος.